CELEX: 62019TN0252
Language: lt
Date: 2019-04-15 00:00:00
Title: Byla T-252/19: 2019 m. balandžio 15 d. pareikštas ieškinys byloje Pech/Taryba

2019 6 24   
            
            
               LT
            
            
               Europos Sąjungos oficialusis leidinys
            
            
               C 213/60
            
         
      2019 m. balandžio 15 d. pareikštas ieškinys byloje Pech/Taryba
      (Byla T-252/19)
      (2019/C 213/59)
      Proceso kalba: anglų
      
         Šalys
      
      
         Ieškovas: Laurent Pech (Londonas, Jungtinė Karalystė), atstovaujamas advokatų O. Brouwer ir T. McGrath
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. vasario 12 d. Tarybos laiške ieškovui pateiktą sprendimą neleisti susipažinti su dokumentu ST 13593 2018 INIT (2018 m. spalio 25 d. Tarybos teisės tarnybos teisinė nuomonė) pagal Reglamento Nr. 1049/2001 (1) 4 straipsnio 2 ir 3 dalis,
               
            
                  —
               
               
                  nepatenkinus pirmojo reikalavimo, įpareigoti Tarybą leisti iš dalies susipažinti su dokumentu ST 13593 2018 INIT pagal Reglamento Nr. 1049/2001 4 straipsnio 6 dalį ir
               
            
                  —
               
               
                  priteisti iš Tarybos bylinėjimosi išlaidas, įskaitant į bylą įstojusių šalių patirtas išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad padaryta teisės klaida ir neteisingai taikyta Reglamento Nr. 1049/2001 4 straipsnio 2 dalies antra įtrauka.
                  
                              —
                           
                           
                              Teigiama, kad Taryba neįrodė, jog prašomame dokumente pateikta teisinė konsultacija.
                           
                        
                              —
                           
                           
                              Ieškovas taip pat teigia, kad Taryba neteisingai aiškino ir neteisingai taikė Reglamento Nr. 1049/2001 4 straipsnio 2 dalies antrą įtrauką, neatsižvelgusi į ES pirminę teisę, trumpai nurodytą ieškinyje, ir į principą, pagal kurį ES teisėkūros dokumentams taikomas kuo platesnės galimybės susipažinti principas, taip pat remdamasi ES teisėje neįtvirtintomis abstrakčiomis ir subjektyviomis sąvokomis, kad pagrįstų dokumentų neatskleidimą.
                           
                        
                              —
                           
                           
                              Taryba padarė teisės klaidą ir neteisingai taikė viršesnio viešojo intereso testą.
                           
                        
            
                  2.
               
               
                  Antrasis ieškinio pagrindas grindžiamas tuo, kad padaryta teisės klaida ir neteisingai taikyta Reglamento Nr. 1049/2001 4 straipsnio 3 dalies pirma pastraipa.
                  
                              —
                           
                           
                              Ieškovas teigia, kad Taryba neparodė, jog visiškas atskleidimas konkrečiai ir realiai gali pakenkti aptariamam sprendimo priėmimo procesui.
                           
                        
                              —
                           
                           
                              Taryba neteisingai aiškino ir neteisingai taikė Reglamento Nr. 1049/2001 4 straipsnio 3 dalies pirmą pastraipą ir ES teismų jurisprudenciją, neatsižvelgusi į ES pirminę teisę, trumpai nurodytą ieškinyje, ir į principą, pagal kurį ES teisėkūros dokumentams taikomas kuo platesnės galimybės susipažinti principas.
                           
                        
                              —
                           
                           
                              Taryba tinkamai neįvertino viešojo intereso, kad dokumentas būtų atskleistas.
                           
                        
            
                  3.
               
               
                  Trečiasis ieškinio pagrindas, pateiktas subsidiariai, grindžiamas tuo, kad jei išimtys, kuriomis remiamasi, taikytinos dokumentui, su kuriuo prašoma leisti susipažinti, Taryba pažeidė Reglamento Nr. 1049/2001 4 straipsnio 6 dalį, nes akivaizdžiai neįvykdė pareigos užtikrinti (realią ir reikalaujamą) galimybę susipažinti su prašomo dokumento dalimis, kaip nurodyta minėtoje 4 straipsnio 6 dalyje, kai neleido susipažinti su visa teisine analize.
               
            
         (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).